CELEX: 62006TJ0115
Language: sk
Date: 2012-03-21 00:00:00
Title: Rozsudok Všeobecného súdu (druhá komora) z 21. marca 2012. # Fiskeri og Havbruksnæringens Landsforening a iní proti Rada Európskej únie. # Dumping - Dovoz lososa s pôvodom v Nórsku -Pravidlo nižšieho cla - Výpočet minimálnych cien pri dovoze a pevných ciel. # Vec T-115/06.

Rozsudok Všeobecného súdu (druhá komora) z 21. marca 2012 – Fiskeri og Havbruksnæringens Landsforening a i./Rada
      (vec T‑115/06)
      „Dumping – Dovoz lososa s pôvodom v Nórsku – Pravidlo nižšieho cla – Výpočet minimálnych cien pri dovoze a pevných ciel“
      1.                     Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Nariadenie, ktorým sa ukladajú
            antidumpingové clá – Rozdielne clá uložené sérii podnikov – Prípustnosť obmedzujúca sa pre každý podnik na ustanovenia nariadenia
            týkajúce sa dovozu pochádzajúceho z jeho výroby (článok 230 štvrtý odsek ES; článok 263 štvrtý odsek ZFEÚ; nariadenie Rady
            č. 85/2006) (pozri body 27 – 29)
      2.                     Spoločná obchodná politika – Obrana proti dumpingovým praktikám – Uloženie variabilného cla vypočítaného s odkazom na minimálnu
            cenu pri dovoze – Určenie minimálnej referenčnej ceny pri dodržaní pravidla nižšieho cla na základe porovnania minimálnej
            ceny pri dovoze bez dumpingu a minimálnej ceny pri dovoze, ktorá nespôsobí ujmu – Zákonnosť (nariadenia Rady č. 384/96, článok 9
            ods. 4, č. 85/2006, článok 1 ods. 5, a č. 1225/2009, článok 9 ods. 4) (pozri body 39 – 42)
      3.                     Spoločná obchodná politika – Obrana proti dumpingovým praktikám – Uloženie pevného cla – Určenie pri dodržaní pravidla nižšieho
            cla na základe porovnania váženého priemerného rozpätia dumpingu a váženého priemerného rozpätia ujmy – Nesprávne porovnanie
            z dôvodu chybného výpočtu váženého priemerného rozpätia dumpingu – Nezákonnosť (nariadenia Rady č. 384/96, článok 9 ods. 4,
            č. 85/2006, článok 1 ods. 5, a č. 1225/2009, článok 9 ods. 4) (pozri body 45 – 49, 52, 55, 58)
      4.                     Spoločná obchodná politika – Obrana proti dumpingovým praktikám – Uloženie variabilného cla – Výpočet s odkazom na minimálnu
            cenu pri dovoze – Určenie tejto ceny za pomoci minimálnej ceny pri dovoze bez dumpingu s prihliadnutím na výrobné náklady
            v dotknutej tretej krajine – Prepočet výrobných nákladov vyjadrených v národnej mene na euro – Použitie priemernej sadzby
            na prepočet počas neprimeraného obdobia vzhľadom na výrobný cyklus dotknutého výrobku – Nezákonnosť (nariadenia Rady č. 384/96,
            článok 2 ods. 5 a článok 9 ods. 4, č. 85/2006, článok 1 ods. 5, a č. 1225/2009, článok 2 ods. 5 a článok 9 ods. 4) (pozri
            body 75, 79 – 82)
      Predmet
      
         
               Návrh na zrušenie nariadenia Rady (ES) č. 85/2006 zo 17. januára 2006, ktorým sa ukladá konečné antidumpingové clo a s konečnou
                  platnosťou vyberá predbežné clo uložené na dovoz chovaného lososa s pôvodom v Nórsku (Ú. v. EÚ L 15, s. 1)
               
            Výrok
      
         
                  1.
               
               
                  
               
               
                  	Nariadenie Rady (ES) č. 85/2006 zo 17. januára 2006, ktorým sa ukladá konečné antidumpingové clo a s konečnou platnosťou vyberá
                     predbežné clo uložené na dovoz chovaného lososa s pôvodom v Nórsku, sa zrušuje v rozsahu, v akom sa týka spoločností Fiskeri
                     og Havbruksnæringens Landsforening, Norske Sjømatbedrifters Landsforening, Salmar Farming AS, Hydroteck AS, Hallvard Lerøy
                     AS a Lerøy Midnor AS.
                  
               
            
         
                  2.
               
               
                  
               
               
                  	V zostávajúcej časti sa žaloba zamieta. 
               
            
         
                  3.
               
               
                  
               
               
                  	Rada Európskej únie znáša svoje vlastné trovy konania, ako aj trovy konania spoločností Fiskeri og Havbruksnæringens Landsforening,
                     Norske Sjømatbedrifters Landsforening, Salmar Farming, Hydroteck, Hallvard Lerøy a Lerøy Midnor.
                  
               
            
         
                  4.
               
               
                  
               
               
                  	Európska komisia znáša svoje vlastné trovy konania.